《次韵刘敷言新雁》
宋代·陈棣

倦飞聊复下江湖，此去衡阳万里余。
阵合鱼丽司马法，字排草圣右军书。
随阳度塞身良苦，避缴衔芦计已疏。
一抹参差无乱序，似闻衙鼓列群胥。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。